Saratov

Saratov je mesto v európskej časti Ruska, na pravom brehu Volgogradskej priehradnej nádrže na rieke Volga, asi  juhovýchodne od Moskvy. Má 875-tisíc obyvateľov a je sídlom Saratovskej oblasti.

Poloha 
Mesto leží na pravom brehu Volgy. Z geomorfologického hľadiska leží na Východoeurópskej platforme v oblasti Nízke Zavolžie.

Dejiny 
Mesto bolo založené ako pevnosť v roku 1590 na ochranu Volžskej vodnej cesty pred útokmi kočovníkov. Do druhej polovice 18. storočia sa stalo mesto významným obchodným a dopravným centrom, najmä v obchode s rybami a soľou. Neskôr od 19. storočia nadobudlo význam i v obchode s obilím. V roku 1780 sa mesto stalo centrom gubernie. Na začiatku 20. storočia bol Saratov jedným z najbohatších miest Povolžia. V roku 1909 v meste otvorili prvú univerzitu.

Počas občianskej vojny mesto 27. októbra 1917 ovládla Červená armáda. V 30. rokoch 20. storočia sa v meste rozvinul strojársky priemysel. Po druhej svetovej vojne sa rozvíjal ľahký aj ťažký priemysel. Mesto sa stalo dôležitým vedeckým a priemyselným centrom.

Doprava 
Mesto je križovatkou železničných tratí v smere na Moskvu, Volgograd, Kazaň, Uralsk a Astrachaň. Je taktiež významným cestným uzlom.

Osobnosti mesta 
 Nikolaj Gavrilovič Černyševskij (* 1828 – † 1889), filozof
 Konstantin Alexandrovič Fedin (* 1892 – † 1977), spisovateľ
 Oleg Pavlovič Tabakov (* 1935 – † 2018), herec, režisér, divadelný manažér a pedagóg

Referencie

Iné projekty 

 
Mestá v Rusku
Sídla na Volge
Geografia Saratovskej oblasti